ନିମୋପେରିଟୋନିଅମ

ସବୁଠାରୁ ସାଧାରଣ କାରଣ (> ୯୦%) ହେଉଛି ପାକଅନ୍ତନଳୀରେ ଏକ ଛିଦ୍ର ।  ପାକସ୍ଥଳୀ ଘାଆ,  ଆନ୍ତ୍ରିକ ଅବରୋଧ, ଆପେଣ୍ଡିସାଇଟିସ କିମ୍ବା ପେଟରେ ଆଘାତ ହେତୁ ମଧ୍ୟ ଏହା ହୋଇପାରେ । ଅନ୍ୟାନ୍ୟ କାରଣଗୁଡ଼ିକ ମଧ୍ୟରେ ଲାପାରୋସ୍କୋପିକ ଅସ୍ତ୍ରୋପଚାର ସର୍ଜରୀ ସହିତ ପେଟର ଅସ୍ତ୍ରୋପଚାର ଯୋଗୁ ହୋଇପାରେ; ପେରିଟୋନିଆଲ ଡିଆଲିସିସ, ନିମୋଥୋରାକ୍ସ, ନିମୋମେଡିଆଷ୍ଟାଇନମ୍, ଯାନ୍ତ୍ରିକ ଭେଣ୍ଟିଲେସନ୍ ଏବଂ ଯୋନୀପଥ ମାଧ୍ୟମରେ ପ୍ରବେଶ । ଏକ ଅଜ୍ଞାତ କାରଣରୁ କ୍ୱଚିତ୍ ଏହା ଘଟିପାରେ । ରୋଗ ନିର୍ଣ୍ଣୟ ସାଧାରଣତ ରଞ୍ଜନରଶ୍ମି କିମ୍ବା ସିଟି ସ୍କାନ ମାଧ୍ୟମରେ ହୋଇଥାଏ ।

ବାୟୁର ଉତ୍ସ ଉପରେ ଚିକିତ୍ସା ନିର୍ଭର କରେ । ଅଧିକାଂଶ କ୍ଷେତ୍ରରେ ଅସ୍ତ୍ରୋପଚାର ଆବଶ୍ୟକ ହୁଏ; ଯଦିଓ କେତେକ ମାମଲା ରକ୍ଷଣଶୀଳ ଭାବରେ ପରିଚାଳିତ ହୋଇପାରେ ।  ରକ୍ଷଣଶୀଳ ପରିଚାଳନାରେ ଅନ୍ତନଳୀ ବିଶ୍ରାମ, ଶିରାଭ୍ୟନ୍ତର ଆଣ୍ଟିବାୟୋଟିକ ଏବଂ ଖରାପ ହେବା ନ ହେବା ଉପରେ ନଜର ରଖାଯାଇପାରେ । ୧୯୧୫ ମସିହାରେ ରଞ୍ଜନରଶ୍ମି ମାଧ୍ୟମରେ ଏହା ପ୍ରଥମେ ଚିହ୍ନଟ ହୋଇଥିଲା ।

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki